**ZMLUVA O POSKYTOVANÍ SLUŽIEB č.** **027/2017**

V zmysle § 269 a nasl. Obchodného zákonníka

Zmluvné strany:

Objednávateľ:

Obec Lontov

IČO: 00587541

DIČ / IČ DPH: 2021020859

So sídlom: 935 75 Lontov 67

Zastúpený: Mgr. Štefan Kuczman, starosta obce

**Poskytovateľ:**

Support & Consulting s.r.o.

Zapísaný v: OR OS Trenčín, Oddiel Sro, Vložka č. 14641/R

IČO: 36335576

IČ DPH: SK 2021841404

So sídlom: Soblahovská 7262, 911 01 Trenčín

Bankové spojenie: UniCredit Bank Czech Republic and Slovakia, a.s., pobočka Trenčín

IBAN: SK86 1111 0000 0014 0700 8009

Zastúpený: Ing. Eva Ivanová, konateľka

Zmluvné strany sa dohodli, že vzájomné vzťahy pri poskytovaní služieb upravia nepomenovanou zmluvou podľa § 269 ods. 2 Obchodného zákonníka s nasledovným znením:

Článok I.

Predmet zmluvy

1. Predmetom zmluvy je poskytnutie služieb projektového manažmentu týkajúceho sa projektu z Operačného programu Ľudské zdroje, Prioritná os 6, Špecifický cieľ 6.1.1. v rámci výzvy č. OPLZ-PO6-SC611-2017-1 (ďalej len „projekt“).
2. Projektový manažment projektu zahŕňa:

vypracovanie dokumentácie žiadosti o poskytnutie nenávratného finančného príspevku vrátane povinných príloh pre projekt v zmysle platných metodických pokynov vydaných sprostredkovateľským orgánom pre Operačný program Ľudské zdroje, ktorým je Ministerstvo vnútra Slovenskej republiky (ďalej len „SO“).

Článok II.

Trvanie zmluvy

1. Poskytovateľ bude činnosť podľa článku čl. I. tejto zmluvy vykonávať od účinnosti tejto zmluvy do splnenia záväzkov z nej vyplývajúcich.

Článok III.

Odmena

1. Objednávateľ sa zaväzuje zaplatiť poskytovateľovi za splnenie predmetu podľa článku č. I tejto zmluvy odmenu vo výške 950,- EUR bez DPH.
2. K odmene podľa tohto článku poskytovateľ účtuje daň z pridanej hodnoty podľa aktuálne platných právnych predpisov SR ku dňu dodania služby.

Článok IV.

Platobné podmienky

1. Odmena poskytovateľovi je splatná bezodkladne po predložení projektu poskytovateľom na príslušnom pracovisku SO, resp. objednávateľovi, a to faktúrou so splatnosťou 14 dní.
2. Odmena je splatná na základe poskytovateľom riadne vystavenej a odoslanej faktúry.
3. Faktúra – daňový doklad sa považuje za uhradenú dňom pripísania odmeny v plnej výške na účet poskytovateľa.

Článok V.

Práva a povinnosti zmluvných strán

1. Objednávateľ je povinný vytvoriť poskytovateľovi všetky podmienky tak, aby predmet zmluvy mohol plniť včas a riadne, a za týmto účelom bude úzko spolupracovať s poskytovateľom.
2. Objednávateľ sa zaväzuje k poskytnutiu všetkých relevantných informácií potrebných na poskytovanie služieb, najmä informácií potrebných k vypracovaniu dokumentácie žiadosti podľa Čl. I. bodu 2, a to vždy skôr ako 14 dní pred uplynutím lehoty na predloženie projektu na SO v rámci aktuálnej výzvy na predkladanie projektov. Po tejto lehote poskytovateľ nie je povinný akékoľvek informácie od objednávateľa prevziať a pri poskytovaní služieb ich použiť.
3. Objednávateľ sa zaväzuje k poskytnutiu všetkých dokladov, ktoré sú povinnými prílohami projektu, a to vždy skôr ako 3 pracovné dni pred uplynutím termínu na predloženie projektu na SO v rámci aktuálnej výzvy na predkladanie projektov. Po tejto lehote poskytovateľ nie je povinný akékoľvek doklady od objednávateľa prevziať a priložiť ich k projektu.
4. Poskytovateľ sa zaväzuje vykonávať činnosti podľa tejto zmluvy s odbornou starostlivosťou, v súlade so všetkými súvisiacimi právnymi predpismi SR, v súlade s metodikou SO pre vypracovanie projektov, v súlade so záujmami objednávateľa a informáciami ním poskytnutými, a zároveň vo veci predmetu tejto zmluvy chrániť záujmy objednávateľa.
5. Poskytovateľ sa nemôže odchýliť od pokynov objednávateľa.
6. Poskytovateľ je povinný pri výkone svojej činnosti včas upozorniť objednávateľa na zrejmú nevhodnosť jeho pokynov (najmä nevhodnosť alebo nedostatočnosť ním poskytnutých informácií), ktoré by mohli mať za následok zmarenie účelu tejto zmluvy alebo vznik škody. V prípade, že objednávateľ aj napriek upozorneniu zo strany poskytovateľa trvá na realizácii jeho pokynov, nezodpovedá poskytovateľ za takto vzniknutú škodu.
7. Poskytovateľ‘ sa zaväzuje strpieť výkon kontroly/auditu/overovania súvisiaceho s dodávateľskými službami kedykoľvek počas platnosti a účinnosti Zmluvy o poskytnutí NFP, v rámci ktorej bude poskytovaná služba/dodané dielo financovaná/financované, a to oprávnenými osobami v zmysle Všeobecných zmluvných podmienok k zmluve o poskytnutí NFP a poskytnúť im potrebnú súčinnosť.

Článok VI.

Sankcie

1. Ak po podpise tejto zmluvy objednávateľ z akéhokoľvek dôvodu nezapríčineného poskytovateľom odstúpi od plnenia záväzkov vyplývajúcich z tejto zmluvy alebo znemožní plnenie záväzkov vyplývajúcich z tejto zmluvy poskytovateľovi ešte pred podpísaním zmluvy o poskytnutí nenávratného finančného príspevku medzi objednávateľom a SO, objednávateľ uhradí poskytovateľovi zmluvnú sankciu vo výške 800,- EUR bez DPH.
2. Ak po podpise tejto zmluvy poskytovateľ z akéhokoľvek dôvodu nezapríčineného objednávateľom odstúpi od plnenia záväzkov vyplývajúcich z tejto zmluvy alebo znemožní plnenie záväzkov vyplývajúcich z tejto zmluvy objednávateľovi ešte pred podpísaním zmluvy o poskytnutí nenávratného finančného príspevku medzi objednávateľom a SO, poskytovateľ uhradí objednávateľovi pokutu vo výške 800,- EUR bez DPH.

Článok VII.

Zánik zmluvy

1. Platnosť zmluvy zaniká v prípade splnenia záväzkov z nej vyplývajúcich, alebo vzájomnou dohodou oboch zmluvných strán.

Článok VIII.

Záverečné ustanovenia

1. Zmluvu možno meniť alebo ju rušiť iba písomne, a to formou dodatkov na základe dohody obidvoch zmluvných strán podpísaných oprávnenými stranami oboch strán.
2. Zmluva je vyhotovená v dvoch rovnopisoch, z ktorých každá strana disponuje jedným.
3. Zmluva nadobúda platnosť dňom podpisu obidvoch strán a účinnosť dňom jej zverejnenia.
4. Zmluvné strany prehlasujú, že si zmluvu prečítali, porozumeli jej obsahu a na znak súhlasu ju podpisujú.
5. Zmluvné strany sa dohodli, že práva a povinnosti tejto zmluvy prechádzajú aj na ich právnych nástupcov.
6. Vo veciach neupravených touto zmluvou sa postupuje v zmysle Obchodného zákonníka.

V ..............., dňa ................ V Trenčíne, dňa 06.03.2017

Za objednávateľa: Za poskytovateľa:

--------------------------------------- ------------------------------------

 Mgr. Štefan Kuczman Ing. Eva Ivanová